text: Frostvejret har været godt for rørhøsten
  13 februar 2012 kl. 15.11
  Lige nu er rørhøsten i fuld gang på Fanø. Frosten har været god for høsten
  Høsten af rør til stråtage er i fuld gang på Fanø. 
  Denne vinters hårde frost har været god for høsten.
  Den betyder nemlig, at den tunge høstmaskine uden problemer kan køre i sumpede områder og høste rør til stråtage. 
  Jorden er så hård, at rørene nemt kan skæres af ved roden, og at rodnettet ikke bliver ødelagt. Bare én kvadratmeter af et stråtag kræver op til 15 neg af de særlige strå.
  